Diari Oficial de la Generalitat Valenciana


Sumari del DOGV 9388, del 21-07-2022 (2022/6907)

Extracte de la Resolució de 14 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, que modifica la Resolució de 30 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialmente de bioresidus, i millora de les existents, finançades pel Pla de recuperació, transformació i resiliència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9388

Data del DOGV
:   21-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6907


Data del document
:   14-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 14 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, que modifica la Resolució de 30 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a la implantació de noves recollides separades, especialmente de bioresidus, i millora de les existents, finançades pel Pla de recuperació, transformació i resiliència. [2022/6907]  
  
BDNS (identif.): 630623.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/630623)  
  
Per Resolució de 5 de maig, de la consellera d'Agricultura, Desenvolupament Rural, Emergència Climàtica i Transició Ecològica, es van establir les bases reguladores i es va convocar en règim de concurrència competitiva la concessió de les ajudes per a implantació de noves recollides separades, especialment de bioresidus, i millora de les existents.  
Segons l'article 21 de la Llei 39/2015, d'1 d'octubre, del procediment administratiu comú de les administracions públiques, el termini màxim en el qual ha de notificar-se la resolució expressa no podrà excedir els sis mesos llevat que una norma amb rang de llei establisca un període més gran, o així estiga establit en el dret de la Unió Europea.  
A causa de la complexitat dels projectes de les diferents línies d'actuació objecte de les ajudes i al gran nombre de sol·licituds rebudes, es considera convenient modificar el termini màxim de resolució i notificació, perquè l'òrgan instructor dispose de suficient temps per a la comprovació del compliment de les corresponents condicions i requisits. Així mateix, raons organitzatives i d'agilitat dels procediments i de les activitats materials de gestió, aconsellen la modificació de determinades bases relatives a la instrucció, composició de la comissió de valoració i a l'òrgan en què es delega la resolució de concessió i, conseqüentment, la dels recursos administratius que amb caràcter potestatiu s'interposen contra aquesta.  
  
U. Es modifica el punt primer, base novena, apartat 1, que queda redactat en els següents termes:  
1. La instrucció del procediment correspondrà al personal tècnic operatiu de la Subdirecció General de Qualitat i Educació Ambiental, que podrà realitzar d'ofici totes les actuacions que estime necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.  
  
Dos. Es modifica el punt primer, base deu, apartat 1, que queda redactat de la següent manera:  
1. Les sol·licituds seran objecte de valoració per un òrgan col·legiat que actuarà, en els termes establits en els articles 15 i següents de la Llei 40/2015, d'1 d'octubre, de règim jurídic del sector públic, denominat comissió de valoració, que estarà composta per la persona titular del Servei de Prevenció, Reutilització, Foment del Reciclatge i Gestió Circular de Recursos, que ocuparà la presidència, tres persones funcionàries de nivell tècnic, d'entre les adscrites a la Direcció General de Qualitat i Educació Ambiental, designades per la Secretaria Autonòmica d'Emergència Climàtica i Transició Ecològica, i es designarà una d'elles per a ocupar la secretaria de la comissió de valoració.  
  
  
Tres. Es modifica el punt primer, base onze, apartats 2 i 3, que queden redactats d'aquesta manera:  
2. La resolució de concessió es dictarà per la persona titular de la Secretaria Autonòmica d'Emergència Climàtica i Transició Ecològica, per delegació de la persona titular de la Conselleria d'Agricultura, Desenvolupament Rural, Emergència Climàtica i Transició Ecològica.  
3. La resolució exhaureix la via administrativa i podrà ser recorreguda potestativament en reposició davant el mateix òrgan que l'ha dictat o ser impugnada directament davant l'ordre jurisdiccional contenciós administratiu. Es delega en la persona titular de la Secretaria Autonòmica d'Emergència Climàtica i Transició Ecològica la resolució dels recursos de reposició que s'interposen contra la resolució de concessió.  
  
  
Quart. Es modifica el punt segon, apartat sisé, punt 1, que queda redactat de la següent manera:  
1. El termini màxim de resolució i notificació serà de sis mesos des de la publicació de l'extracte de la convocatòria en el Diari Oficial de la Generalitat Valenciana. El venciment del termini sense haver-se notificat resolució expressa, legitima els interessats a entendre desestimada per silenci administratiu la sol·licitud.  
  
València, 14 de juliol 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.